Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 6. számú melléklet a 75/2005. (IX. 29.) GKM–KvVM együttes rendelethez
Paragraph Index: 332

15. ábra Hígító rendszer (csak teljes átáramlás esetén) A teljes átáramlású hígító rendszer DT hígító alagútjából a PSP részecske mintavevõ szondán és a PTT részecske átvezetõ csövön keresztül hígított kipufogógáz minta jut az SDT másodlagos hígító alagútba, ahol még egyszer felhígul. Ez után a minta áthalad az FH szûrõtartó(ko)n, amelyek a részecske mintavevõ szûrõket foglalják magukban. A hígító levegõ árama általában állandó, míg a minta áramát az FC3 áramlásszabályozó szabályozza. EFC elektronikus áramlás-kiegyenlítés (lásd a 13. ábrát) alkalmazása esetén a teljes hígított kipufogógáz-áram szolgál az FC3 vezérlõjeleként. — PTT részecske átvezetõ csõ (14. és 15. ábra) A részecske átvezetõ csõ nem lehet hosszabb 1020 mm-nél és a lehetõ legrövidebb legyen. A méret az alábbiakra távolságokra vonatkozik: — a részleges átáramlást hígító, rész-mintavevõ rendszernél és a teljes átáramlású egyszeresen hígító rendszernél a szonda csúcsától a szûrõtartóig, — a részleges átáramlást hígító, teljes mintavevõ rendszernél a hígító alagút végétõl a szûrõtartóig, — a teljes átáramlású kétszeres hígítású rendszernél a szonda csúcsától a másodlagos hígító alagútig. Az átvezetõ csõ: — fûthetõ lehet, legfeljebb 325 K (52 °C) csõfal-hõmérsékletre közvetlen melegítéssel vagy a hígító levegõ elõmelegítésével, feltéve, hogy a levegõ hõmérséklete nem haladja meg a 325 K (52 °C) értéket, mielõtt még a kipufogógáz belépne a hígító alagútba, — szigetelt lehet. — SDT másodlagos hígító alagút (15. ábra) A másodlagos hígító alagút minimális átmérõje 75 mm legyen, és elég hosszú legyen ahhoz, hogy a kétszeresen hígított minta legalább 0,25 másodpercig tartózkodjon benne. Az FH elsõdleges szûrõtartó 300 mm-nél ne legyen távolabb az SDT kilépõ nyílásától. A másodlagos hígító alagút: — fûthetõ lehet, legfeljebb 325 K (52 °C) csõfal-hõmérsékletre közvetlen melegítéssel vagy a hígító levegõ elõmelegítésével, feltéve, hogy a levegõ hõmérséklete nem haladja meg a 325 K (52 °C) értéket, mielõtt még a kipufogógáz belépne a hígító alagútba, — szigetelt lehet. — FH szûrõtartó(k) (14. és 15. ábra) Az elsõdleges és a pótszûrõkhöz egy szûrõház vagy külön-külön szûrõház használható. A III. melléklet 1. függeléke 1.5.1.3. pontjának követelményeit teljesíteni kell. A szûrõtartó(k): — fûthetõ(k) lehet(nek), legfeljebb 325 K (52 °C) csõfal-hõmérsékletre közvetlen melegítéssel vagy a hígító levegõ elõmelegítésével, feltéve, hogy a levegõ hõmérséklete nem haladja meg a 325 K (52 °C) értéket, — szigetelt(ek) lehet(nek). — P mintavevõ szivattyú (14. és 15. ábra) A részecske mintavevõ szivattyú elég messze legyen az alagúttól ahhoz, hogy a belépõ gáz hõmérséklete állandó (±3 K) maradjon, ha az áramlás nincs FC3-mal szabályozva. — DP hígító levegõ szivattyú (15. ábra) (csak teljes átáramlású kétszeres hígítás esetén) A hígító levegõ szivattyút úgy kell elhelyezni, hogy a másodlagos hígító levegõ hõmérséklete 298 K (25 °C) ±5 K legyen. — FC3 áramlásszabályozó (14. és 15. ábra) Ha más eszköz nem áll rendelkezésre, áramlásszabályozót kell használni a részecskeminta áramnak a minta útvonalán elõforduló hõmérséklet- és ellennyomás-változások miatti kompenzálására. Az áramlásszabályozóra az EFC elektronikus áramlás-kiegyenlítõ (lásd a 13. ábrát) használata esetén van szükség. — FM3 áramlásmérõ készülék (14. és 15. ábra) (részecskeminta áram) A gázfogyasztásmérõ vagy áramlásmérõ készülék elég messze legyen a mintavevõ szivattyútól ahhoz, hogy a belépõ gáz hõmérséklete állandó (±3 K) maradjon, ha az áramlás nincs FC3mal szabályozva. — FM4 áramlásmérõ készülék (15. ábra) (hígító levegõ, csak a teljes átáramlású kétszeres hígítású rendszernél) A gázfogyasztásmérõ vagy áramlásmérõ készülék úgy legyen elhelyezve, hogy a belépõ gáz hõmérséklete 298 K (25 °C) ±5 K maradjon. — BV gömbcsap (opcionális) A gömbcsap átmérõje legalább akkora legyen mint a mintavevõ csõ belsõ átmérõje és kapcsolási ideje 0,5 s-nál rövidebb legyen. Megjegyzés: Ha a PSP, PTT, SDT és FH közelében a környezeti hõmérséklet 293 K (20 °C) alatt van, ügyelni kell, hogy ne vesszenek el a részecskék e részek hideg falára lerakódás által. Ezért ajánlatos ezeket az alkatrészeket a megfelelõ helyeken megadott határokon belül melegíteni és/vagy hõszigetelni. Az is ajánlatos, hogy a szûrõ felületének hõmérséklete a mintavétel alatt ne legyen alacsonyabb, mint 293 K (20 °C). Nagy motorterhelések esetén a fenti alkatrészeket nem-agresszív eszközökkel, pl. egy levegõkeringetõ ventilátorral hûteni lehet, feltéve, hogy a hûtõközeg hõmérséklete nem alacsonyabb, mint 293 K (20 °C).

Source: https://magyarkozlony.hu/hivatalos-lapok/53d4780bc49399d4d3eb86c9468f09a915e2b56a/dokumentumok/5f4c354a10cc237afed159a7bfc332fc960dafc2/letoltes